Борис Младенов-Young
Ръка младежка
мускулеста, здрава…

chitanka.info

Ръка младежка — мускулеста, здрава,

пращи от свежест, сила, красота.

Какво изящество, каква направа!

С канюла трябва да я убода.

Изследвам я за тази цел за вени,

а те препълнени със кръв наглед,

широки, дълги, сякаш сътворени

да ги уцелиш и без турникет.

Но ако стар болник ми е на слука

с ръка на мумия от древността,

ще ме измъчи, ще се изпотя…

Откривам вена, мушкам, тя се пука;

намирам втора — колабира тя,

а трета? Трета няма за беда!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.